На основу чл. 99. Закона о планирању и изградњи („Сл. гласник РС“, бр. 72/09, 81/09-испр.,64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14 и 145/14), чл. 6., 11., 23., и 24. Одлуке о отуђењу и давању у закуп грађевинског земљишта у својини општине («Сл. гласник Града Врања», бр. 9/2010 и 46/13), Закључка Општинског већа општине Владичин Хан број 06-121/3/2015-01, Општинска управа СО Владичин Хан, **РАСПИСУЈЕ**

# О Г Л А С

**О ЈАВНОМ НАДМЕТАЊУ РАДИ ОТУЂЕЊА ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

**1.** Овим огласом оглашава се јавно надметање за отуђење грађевинског земљиште у јавној својини Општине Владичин Хан и то кат. парцела бр. 1303/22 у површини од 1488 м2, уписана у Лист непокретности бр. 118 КО Владичин Хан.

**2.** Земљиште које се отуђује јавним надметањем налази се у КО Владичин Хан и према Плану генералне регулације насеља Владичин Хан („Сл. гласник Пчињског округа“ бр. 2/2007) и изменама и допунама Плана генералне регулације насеља Владичин Хан („Сл. гласник Града Врања“, бр. 7/2014) налази се у зони 9, „Дуге њиве – Осларци“ - ТНЦ 7 – парцеле производних комплекса.

- најмања површина грађевинске парцеле за изградњу објеката је 600 м2,

- индекс изграђености парцеле износи максимално до 1,0;

- максимална висина објекта је до 12 м;

- најмање растојање грађевинске до регулационе линије – 5,0 м;

- дозвољени радови на парцели су: рушење, нова изградња, доградња, надзиђивање, реконструкција, адаптација, санација, промена делатности;

- трансформација постојећих комплекса је могућа под условом да се добије сагласност на Процену утицаја планиране делатности на животну средину.

- најмањи проценат озелењених површина на парцели (без паркинга) – 20%

Предметна парцела је комунално опремљена.

**3.** Почетни износ цене за отуђење земљишта за укупну површину предметне парцеле износи 1.339.200,00 динара (једанмилионтристотинетридесетдеветхиљададвестотина динара).

Висина лицитационог корака износи 1000 динара.

Лице које стекне статус купца земљишта накнаду може уплатити на следећи начин:

* у целости на дан закључења уговора о отуђењу чиме стиче право на попуст од 20 % на утврђену цену из решења о отуђењу:
* у ратама и то: прва рата у износу од 30% од утврђене цене на дан закључења уговора, а остатак у 12 месечних рата које ће се усклађивати са индексом раста цена који објављује Републички завод за статистику.

Ради обезбеђења одложеног плаћања купопродајне цене лице које стиче право својине дужно је да пре потписивање уговора достави средства обезбеђења и то:

банкарску гаранцију пословне банке „без приговора“ и наплативу „ на први позив“ уз обавезну клаузулу о укључењу ревалоризације у гаранцију са роком важења док траје

период отплате. Општина као поверилац ће у случају кашњења у уплати било које рате активирати банкарску гаранцију за цео износ дуга.

**4.** Висина накнаде за уређење грађевинског земљишта регулисаће се Уговором са ЈП «Дирекција за грађевинско земљиште и путеве» Владичин Хан а у складу са Одлуком о висини трошкова уређења грађевинског земљишта („Сл. гласник Пчињског округа“, бр. 38/08 и „Сл. гласник Града Врања“, бр. 9/10, 15/10 и 17/11).

**5.** Сваки учесник на јавном надметању обавезан је да уплати депозит или положи гаранцију банке у износу од 20% од почетне цене за отуђење што за укупну површину парцеле износи 267.840,00 динара (двестотинешесдесетхиљадаосамсточетрдесет динара).

Депозит се уплаћује на жиро рачун Општине Владичин Хан бр. 840-841151843-84, модел 97, позив на број 56-111.

Учесник јавног надметања који је учествовао али није стекао статус купца има право на враћање уплаћеног депозита у року од 8 дана од дана одржавања јавног надметања.

Уплаћени депозит се враћа у номиналном износу, без права на камату.

**6.** Јавно надметање одржаће се у сали СО Владичин Хан дана 29.10.2015. године са почетком у 11,00 часова.

**7.** Право учешћа на јавном надметању имају сва физичка и правна лица.

**8.** Пријаве се подносе у затвореној коверти, Комисији за спровођење поступка јавног надметања за отуђење и давање у закуп грађевинског земљишта у својини општине, са назнаком **ПРИЈАВА НА ОГЛАС,** на адреси Светосавска бр. 1, 17510 Владичин Хан. најкасније 48 сати пре дана и часа одржавања јавног надметања.

Пријава физичког лица мора да садржи:

* ознаку земљишта односно број парцеле за коју се пријава подноси и дан одржавања јавног надметања;
* име и презиме, адреса, ЈМБГ и потпис;
* изјава о прихватању свих услова из огласа;
* доказ о уплаћеном депозиту и
* број рачуна за враћање уплаћеног депозита.

Пријава правног лица мора да садржи:

* ознаку земљишта односно број парцеле за коју се пријава подноси и дан одржавања јавног надметања;
* фирму, матични број и ПИБ;
* име и презиме директора односно лица овлашћеног за заступање и потпис;
* оверено пуномоћје за учешће у надметању у име правног лица;
* оверену фотокопију Решења о регистрацији АПР;
* оверену изјаву овлашћеног лица о прихватању свих услова из јавног огласа;
* доказ о уплаћеном депозиту;
* број рачуна за враћање уплаћеног депозита.

Непотпуне и неблаговремене пријаве неће се разматрати.

**9.** Јавно надметање ће се одржати ако истом приступе најмање 2 учесника за исту парцелу и то лично или преко овлашћеног пуномоћника.

1. Поступак јавног надметања спроводи Комисија.

**11.** Ако лице које је прибавило грађевинско земљиште својом кривицом не закључи уговор, нема право на повраћај уплаћеног депозита.

Уплаћени износ депозита се не враћа и ако уплатилац не узме учешће на јавном надметању и не обавести Комисију писаним путем да неће учествовати у надметању најмање 24 сата пре заказаног почетка јавног надметања.

**12.** Ближа права и обавезе регулисаће се уговором који се закључује са општином Владичин Хан у року од 30 дана од дана правоснажности решења о отуђењу грађевинског земљишта у јавној својини.

**13.** За сва ближа обавештења обратити се **ИМОВИНСКО – ПРАВНОЈ**

**СЛУЖБИ ОПШТИНСКЕ УПРАВЕ ВЛАДИЧИН ХАН.**

**Број: 463-10/15-01**

ОВАЈ ОГЛАС ОБЈАВЉЕН ЈЕ НА ОГЛАСНОЈ ТАБЛИ СКУПШТИНЕ ОПШТИНЕ ВЛАДИЧИН ХАН И ИНТЕРНЕТ АДРЕСИ ОПШТИНЕ www.vladicinhan.org.rs, дана 25.09.2015. године.

**Н А Ч Е Л Н И К**

**Драган Милосављевић**